da en da nl ca da da da es da da da da da da da da da da da da da da en da da da de da da da da de da da da da da da da da da da da da da nl da en da da es nl da
Dansk Fjernvarme: Flot bidrag til pulje som skal udfase naturgas | Dansk Fjernvarme
23.9.2022 09:43:49 CEST | Dansk Fjernvarme
Folketinget har tildelt yderligere 250 mio. kroner til fjernvarmepuljen, efter den løb tør i juli. Det er et stort og nødvendigt bidrag til de mange boligejere, der lige nu venter på at kunne skifte deres gasfyr ud med grøn fjernvarme, mener Dansk Fjernvarme.
Siden fjernvarmepuljen i juli løb tør for midler, er det stadig strømmet ind med ansøgninger fra fjernvarmeselskaber over hele landet til puljen. På nuværende tidspunkt er der sendt 66 ansøgninger ind med et ønske om +57 mio. kroner mere, end puljen hidtil har dækket over. Samtidig har Dansk Fjernvarme viden om en række yderligere selskaber, der vil indsende nye ansøgninger, så snart puljen åbner igen.
Derfor falder aftalen om 150 mio. kroner til fjernvarmepuljen i år og 100 mio. kroner til næste år på et tørt sted. Nemlig til de fjernvarmeprojekter som lige nu venter på støtte fra puljen for at kunne blive realiseret, og de naturgaskunder, der venter på at få grøn fjernvarme ind ad døren. Yderligere er der tildelt 25 mio. kroner til afkoblingspuljen, der yder tilskud til den enkelte forbrugers udgifter ved afkobling for gasnettet.
- Det her er et kæmpe bidrag for de projekter, der ligger som ansøgninger i puljen, hvor selskaber har været i tvivl om, de var købt eller solgt. Og det er et endnu større bidrag til de naturgaskunder, der i øjeblikket rammes hårdt af de kraftigt stigende priser på gas, men hvor udsigten til fjernvarme nu ser lysere ud. Vi står overfor en hård vinter, hvor prisstigningerne på el og gas bliver hård for os alle. Derfor tæller hver og én knap, der kan skrues på i denne sammenhæng, siger Kim Mortensen, direktør i Dansk Fjernvarme, der roser regeringen og politikerne på Christiansborg for at sætte handling bag ordene om at udfase den sorte gas.
- Langt de fleste fjernvarmeselskaber har kunnet holde prisen på fjernvarme i ro eller nøjes beskedne prisstigninger fordi de har adgang til et væld af forskellige energikilder, såsom solvarme, el, bæredygtig biomasse, overskudsvarme og lignende. Derfor er politikernes svar på krisen ved at sætte flere penge af til fjernvarmepuljen også et flot og nødvendigt svar, så vi kan hjælpe så mange boligejere som muligt ud af den meget triste situation med stigende priser, der tærer på budgettet.
Pulje sikrer endnu mere udfasning af naturgas
Af flere politikere er behovet for midler til puljen blevet italesat som, at ”den aldrig skal løbe tør”, og den udtalelse bakker Kim Mortensen op om.
- Fjernvarmepuljen er et værktøj, som fjernvarmeselskaber kan bruge, når de står med et projekt, der har behov for yderligere finansiering for at sikre at projektet kan realiseres uden at belaste de eksisterende forbrugere. Så når der allerede nu lægges op til, at der bliver tilført flere midler til puljen i 2023, så er det fordi puljen netop gør, hvad den skal. Nemlig at sikre en hurtig udfasning af fossil naturgas, siger Kim Mortensen og slutter:
- Vi er glade for at se, den lydhørhed, der har været politisk og hos myndighederne, da det blev tydeligt, at fjernvarmepuljen stod tom med projektansøgninger for mere end puljens værdi i år. Danmark står i en speciel krisesituation, hvor der ikke er råd til at vente eller stoppe op. Og netop denne ”stop and go” effekt skaber både stor usikkerhed for forbrugerne og for de leverandører og entreprenører der skal levere materialer og arbejdskraft til fjernvarmeudbygningen.
Med nye midler til fjernvarmepuljen kan den store indsats med at udrulle fjernvarme landet over nu fortsætte uden opbremsninger.
Tlf:+45 22 53 27 44skh@danskfjernvarme.dk
Information om Dansk Fjernvarme
76 30 80 00http://danskfjernvarme.dk
Dansk Fjernvarme er en af Danmarks største brancheorganisationer og er interesseorganisation for landets ca. 370 fjernvarmeselskaber, der forsyner omkring 65 procent af alle danske boliger med grøn og effektiv varme. Hovedkontoret ligger i Fjernvarmens Hus i Kolding med en afdeling beliggende centralt i København. I dag kommer 72 procent af fjernvarmen fra vedvarende energi, og sektoren har som mål at blive CO2-klimaneutral i 2030.
Følg pressemeddelelser fra Dansk Fjernvarme
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Dansk Fjernvarme
Priserne på energi eksploderer, og det skal aftale understøtte23.9.2022 09:59:03 CEST | Pressemeddelelse
Forbrugernes energipriser buldrer derudad, og selvom langt de fleste fjernvarmeforbrugere kan lune sig ved stabile og billige varmepriser, er der også fjernvarmeforbrugere, der på grund af de høje el og gaspriser må forberede sig på store ekstra regninger i den nye varmesæson. Derfor er det forståelige, at der nu lander en aftale om en indefrysningsordning, som kan holde hånden under de boligejere, der bliver hårdest ramt af stigende energipriser og som ikke har råd til her og nu, at betale den store ekstra regning.
Undersøgelse: Moderat gennemsnitlig stigning i prisen på fjernvarme22.9.2022 16:37:29 CEST | Pressemeddelelse
Langt de fleste forbrugere vil opleve en begrænset stigning, mens enkelte vil få en markant prisstigning, viser en ny undersøgelse fra Dansk Fjernvarme.
Fjernvarme er den billigste opvarmningsform ifølge Danmarks Statistik16.9.2022 11:13:18 CEST | Pressemeddelelse
Nye tal fra Danmarks Statistik viser, at nutidens fjernvarmepriser er på niveau med 2012. Det understreger fjernvarmens stabilitet og robusthed samt behovet for at få rullet fjernvarme ud hurtigst muligt, mener Dansk Fjernvarme.
Dansk Fjernvarme: Hjælp til varmeregning hilses velkommen14.9.2022 13:15:57 CEST | Pressemeddelelse
Mulighed for henstand på høje energiregninger er en tiltrængt hjælp for de borgere, der bliver hårdest ramt af den nuværende energikrise, mener Dansk Fjernvarme. Foran ligger et stort arbejde og mange ressourcer i at skabe den bedste løsning for de ramte fjernvarmekunder.
Dansk Fjernvarme ser bekymret på udspil fra kommissionen om loft over elpriser14.9.2022 10:48:38 CEST | Pressemeddelelse
Dansk Fjernvarme ser ikke forslaget fremlagt af kommissionen i dag om at lægge et prisloft på elpriser som en god løsning for Danmark.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022